Tasnulfawalt tesɛa azal d ameqran deg tutlayt tamaziɣt s-yes ara temhaz, ad tger isurifen ɣer sdat am wakken i nezmer s-yes ad d-nessileɣ izmulen utlayanen deg wayen yerzan talɣa d unamek. Deg uḥric-a nessegzi-d tasnulfawalt s telqayt, anda i t-nebda s umezruy-is syin nesbadu-tt-id, nessegza-d allalen d wannawen-is, nefka-d kra n tbadutin i d-fkan imusnawen n tesnilest am DUBOIS Jean d CAKER Salem.